CELEX: 62019TN0824
Language: hu
Date: 2019-12-02 00:00:00
Title: T-824/19. sz. ügy: 2019. december 2-án benyújtott kereset – RY kontra Bizottság

3.2.2020   
            
            
               HU
            
            
               Az Európai Unió Hivatalos Lapja
            
            
               C 36/37
            
         
      2019. december 2-án benyújtott kereset – RY kontra Bizottság
      (T-824/19. sz. ügy)
      (2020/C 36/45)
      Az eljárás nyelve: francia
      
         Felek
      
      
         Felperes: RY (képviselő: J.-N. Louis ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a felperesnek az egyéb alkalmazottakra vonatkozó alkalmazási feltételek 2. cikke c) pontja szerinti ideiglenes alkalmazotti szerződését megszüntető 2019. április 10-i bizottsági határozatot;
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap az EUMSZ 266. cikk megsértésén alapul. A felperes e tekintetben arra hivatkozik, hogy a Bizottságnak a 2019. január 10-i RY kontra Bizottság ítélet (T-160/17, EU:T:2019:1) nyomán vissza kellett volna helyezni őt valamely szervezeti egységéhez.
               
            
                  2.
               
               
                  A második jogalap a meghallgatáshoz való jog megsértésén alapul, mivel a felperes nem tudta hasznosan előadni észrevételeit és befolyásolni a szóban forgó határozathozatali eljárást.
               
            
                  3.
               
               
                  A harmadik jogalap a hatáskörrel való visszaélésen alapul, mivel a megtámadott határozatot kizárólag azzal a céllal hozták meg, hogy egy, a felperes szerződése megszüntetését pusztán megerősítő határozat jogszerűségének látszatát keltsék.
               
            
                  4.
               
               
                  A negyedik jogalap az ügyiratba való betekintés jogának megsértésén alapul. A felperes e tekintetben arra hivatkozik, hogy a 2019. január 10-i RY kontra Bizottság ítélet (T-160/17, EU:T:2019:1) nyomán egyáltalán nem adtak helyt a biztosi kabinet, a humánpolitikai főigazgatóság és a biztonsági főigazgatóság közötti iratcsere megküldésére vonatkozó ismételt kérelmeinek.